ШҚО ішкі саясат басқармасының қызметіндегі сыбайлас жемқорлық тәуекелдеріне жүргізілетін ішкі талдау бойынша
САРАПТАМАЛЫҚ АНЫҚТАМА

Өскемен қаласы                                                                       «29» мамыр 2026 жыл 


«Сыбайлас жемқорлыққа қарсы іс-қимыл туралы» Қазақстан Республикасы Заңының 8-бабының 5-тармағына, Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидаларына және Шығыс Қазақстан облысының әкімі          Н. Сақтағановпен бекітілген облыстық басқармалар, ШҚО қалалары мен аудандары әкімдіктерінің  сыбайлас жемқорлық тәуекелдеріне ішкі талдау (бұдан әрі мәтін бойынша СЖТІТ) жүргізу кестесіне сәйкес, «Шығыс Қазақстан облысының ішкі саясат басқармасы» ММ (бұдан әрі мәтін бойынша  - Басқарма) келесі бағыттар бойынша сыбайлас жемқорлық тәуекелдеріне ішкі талдау жүгізді:
1. Басқарманың ұйымдастырушылық – басқарушылық қызметіндегі сыбайлас жемқорлық тәуекелдерін анықтау;
2. Басқарма қызметіне қатысты нормативтік-құқықтық актілердегі сыбайлас жемқорлық тәуекелдерін анықтау.
СЖТІТ жүргізу кезінде мыналар пайдаланылды:
ҚР Сыбайлас жемқорлыққа қарсы іс-қимыл агенттігі Төрағасының            2022 жылғы 30 желтоқсандағы бұйрығымен бекітілген сыбайлас жемқорлық тәуекеледеріне ішкі талдау жүргізу бойынша әдістемелік ұсынымдар (бұдан әрі мәтін бойынша  - Әдістемелік ұсынымдар);
Мемлекеттік қызмет істері және сыбайлас жемқорлыққа қарсы іс-қимыл агенттігі Төрағасының 2016 жылғы 19 қазандағы №12 бұйрығымен бекітілген Сыбайлас жемқорлық тәуекелдеріне ішкі талдау жүргізудің үлгілік қағидалары.
Талдау жасалуы тиіс кезең: 2025 жылғы 1 мамырдан 2026 жылғы 1 мамырға дейін. 
Талдау жүргізу мерзімі: 2026 жылғы 1 мамырдан 29 мамырға дейін.
Басқарма басшысының 2026 жылғы 27 сәуірдегі №43 бұйрығына сәйкес, жұмыс тобының мүшелері ретінде Басқарма басшысы, басшының орынбасарлары және Басқарма бөлімдерінің басшылары анықталды. 
Басқарма өз қызметін Шығыс Қазақстан облысы әкімдігінің 2024 жылғы        21 маусымдағы №160 қаулысымен бекітілген «Шығыс Қазақстан облысының ішкі саясат басқармасы» мемлекеттік мекемесінің  Ережесіне сәйкес жүзеге асырылады.
Шығыс Қазақстан облысы әкімдігінің 2024 жылғы 23 шілдедегі               №185 қаулысына сәйкес, Басқарманың құрылымына келесі бөлімдер кіреді:
· Қоғамдық - саяси ахуалды талдау, әдістемелік және инспекциялық жұмыс бөлімі;
· Ақпараттық саясат және бұқаралық ақпарат құралдарының мониторингі бөлімі;
· Жастармен  және азаматтық қоғам институттарымен жұмыс бөлімі;
· Шығыс Қазақстан облысы Қазақстан халқы Ассамблеясы хатшылығы және этносаралық қарым-қатынас мониторингі бөлімі;
· Әкімшілік – қаржылық бөлімі.
Осы талдау үшін дереккөз ретніде келесі нормативтік-құқықтық актілер пайдаланылды: Қазақстан Республикасының Конституциясы, Қазақстан Республикасының Кодекстері, Қазақстан Республикасының Заңдары, Үкімет қаулылары және өзге де НҚА, сондай-ақ ресми ақпараттар, уәкілетті органдардың тексеру материалдары, ақпараттық жүйелер мен статистикалық мәліметтер қолданылды.
1. Талдаудың мақсаты мен міндеттері.
Сыбайлас жемқорлық тәуекелдеріне ішкі талдау жүргізудің мақсаты – сыбайлас жемқорлық құқық бұзушылықтарын жасауға ықпал ететін себептер мен жағдайларды анықтау, сондай-ақ оларды жою жөніндегі шараларды әзірлеу болып табылады.
2. Басқармада 2 сыбайлас жемқорлық тәуекелі анықталды.
№1 тәуекел. Бағыты – персоналды басқару, соның ішінде кадрлардың тұрақсыздығы индикаторы бойынша:
· кадрлар тапшылығы; 
· бос лауазымдардың нашар толықтырылуы.
Ұйымдастырушылық – басқарушылық қызметке жүргізілген ішкі талдау көрсеткендей, Басқармада персоналды басқару Қазақстан Республикасының қолданыстағы заңнамасына: Қазақстан Республикасының Еңбек кодесіне, «Қазақстан Республикасының мемлекеттік қызмет туралы», «Сыбайлас жемқорлыққа қарсы іс-қимыл туралы» Қазақстан Республикасының Заңдарына, сондай-ақ өзге де заңдар мен заңға тәуелді нормативтік-құқықтық актілерге сәйкес жүзеге асырылады.
Басқарманың штаттық саны 2026 жылғы 29 мамырдағы жағдайы бойынша   25 әкімшілік мемлекеттік қызметшіні құрады, оның ішінде басқарушы           құрам – 9 бірлік, атқарушы құрам – 16 бірлік. Басқарманың нақты                     саны – 18 әкімшілік мемлекеттік қызметші, оның ішінде басқарушы                құрам – 8 бірлік, атқарушы құрам – 11 бірлік, бос лауазымдар саны  - 6 бірлік.
Тәуекелдің туындау себептері мыналар болып табылады:
· квазимемлекеттік және жеке сектормен салыстырғанда мемлекеттік қызметшілердің еңбегіне ақы төлеу деңгейінің төмендігі;
· кадр тапшылығы жағдайында қызметкерлерге түсетін жоғары қызметтік жүктеме;
· өңірде білікті мамандардың жеткіліксіздігі;
· жас мамандардың мемлекеттік қызметке тұруға қызығушылығының төмендігі;
· мемлекеттік қызметке қабылдау кезіндегі конкурстық рәсімдердің ұзаққа созылуы.
Талдау қорытындысы бойынша ұсынылды:
· жоғары және орта арнаулы оқу орындарымен өзара іс-қимыл жасау арқылы білікті кадрларды тарту жұмысын күшейту;
· мемлекеттік қызметтің абыройын арттыру бойынша тұрақты түрде түсіндіру және имидждік жұмыстарды жүргізу;
· қызметкерлерге материалдық және материалдық емес ынталандыру мүмкіндіктерін қарастыру.
№2 тәуекел. Мемлекеттік сатып алу саласы.
Талдау барысында тауарларды, жұмыстарды және көрсетілетін қызметтерді мемлекеттік сатып алуды ұйымдастыру және өткізу кезінде тәуекелдер анықталды.
Негізгі тәуекелдер:
· сатып алуды бір көзден алу тәсілін қолдану;
· бәсекелестікті шектеу;
· тауарлар мен көрсетілетін қызметтерді сапасы мен көлемін тиісінше тексермей қабылдау.
Аталған факторлар жекелеген өнім берушілердің мүдделерін ілгерлетуге  және бюджет қаражатының тиімсіз пайдалануына ықпал етуі мүмкін.
Талдау қорытындысы бойынша ұсынылды:
· мемлекеттік сатып алуды өткізу кезінде ашықтық пен бәсекелестік принциптерінің сақталуын қамтамасыз ету;
· қызметкерлер арасында сыбайлас жемқорлыққа қарсы оқыту және түсіндіру жұмыстарын жүргізу.
3. Қорытынды.
Сыбайлас жемқорлық тәуекелдеріне ішкі талдау жүргізу қорытындысы бойынша кадр саласында және мемлекеттік сатып алу саласында жекелеген сыбайлас жемқорлық тәуекелдерінің бар екені анықталды.
Басқармада анықталған тәуекелдерді барынша азайту мақсатында қызметтің ашықтығын арттыруға, ішкі бақылауды күшейтуге және сыбайлас жемқорлық көріністерінің алдын алуға бағытталған ұйымдастырушылық, құқықтық және профилактикалық шаралар кешенін қабылдануы қажет.

